**John Benedict Hillerman** (1932–2017) var en amerikansk skuespiller kjent fra tv-serien *Magnum, P.I.*

Hillerman medvirket i 70 film- og TV-produksjoner i løpet av karrieren. Han gjorde også over 100 sceneroller, primært i sine yngre år.

Biografi
--------

Hillerman ble født Denison i Texas og studerte til journalist ved University of Texas at Austin. I 1953 vervet han seg til United States Air Force. Det var på denne tiden at han begynte med teater, og etter endt tjeneste i militæret flyttet han til New York City hvor han studerte ved American Theatre Wing. I 1957 begynte han å opptre ved profesjonelle teater.

Hillerman filmdebuterte i 1970 i en liten birolle i kriminaldramaet *They Call Me MISTER Tibbs!*, og TV-debuterte året etter i TV-filmen *Sweet, Sweet Rachel*. Utover på 1970-tallet hadde han notable roller i filmer som blant annet *What's Up, Doc?* (1972), *Tyven som kom til middag* (1973), *Blazing Saddles* (1974), *Chinatown* (1974) og *Sunburn* (1979). I perioden 1975–1976 hadde han en fast rolle i dramakrimserien *Ellery Queen*, og i 1977–1978 i komiserien *The Betty White Show*. I samme periode hadde han gjesteopptredener i kjente TV-serier som blant annet *Kojak* (1974), *Mannix* (3 episoder, 1972–1975), *Hawaii Five-O* (2 episoder, 1976 & 78), *Huset på prærien* (1978), *Kjærlighetsskipet* (3 episoder, 1979–1983) og *One Day at a Time* (6 episoder, 1976–1980).

Hans karriere nådde nye høyder da han i 1980 fikk hovedrollen som den småpompøse britiske godsbestyreren Jonathan Higgins i krimserien *Magnum, P.I.* Handlinga foregikk på Hawaii og hadde Tom Selleck i hovedrollen. Serien gikk frem til 1988 og Hillerman medvirket i 162 episoder. 

Hans film- og TV-karriere etter *Magnum* var mer beskjeden, men en kan nevne flere gjesteopptredener i serier som *The Hogan Family* (1990–1991) og *Murder, She Wrote* (1992). Han hadde sin siste filmrolle i komedien *A Very Brady Sequel* fra 1996.

Han pensjonerte seg i 2000 og flyttet tilbake sin hjemstat, Texas.

Priser
------

Hillerman ble tildelt en Golden Globe (1982) og en Emmy (1987) for sin rolleinnsats i *Magnum*. Han ble for samme rolle nominert til ytterligere fire Golden Globes og tre Emmy-priser.

Referanser
----------

1. 1 2 3 4   Matthew Haag, «John Hillerman, Snooty Sidekick on ‘Magnum, P.I.’ Dies at 84», publisert i The New York Times, verkets språk engelsk, utgitt 9. november 2017, besøkt 11. november 2017[Hentet fra Wikidata]
2. 1 2   Internet Broadway Database, Internet Broadway Database person-id 103187, besøkt 9. oktober 2017[Hentet fra Wikidata]
3. 1 2   Discogs, Discogs artist-ID 2048235, besøkt 9. oktober 2017[Hentet fra Wikidata]
4. ↑   Find a Grave, Find a Grave 185080486, besøkt 9. oktober 2017[Hentet fra Wikidata]
5. ↑   «John Hillerman dead: Character actor best known as Higgins on Magnum PI dies aged 84»[Hentet fra Wikidata]
6. ↑  Communications, Emmis (1988). *Orange Coast Magazine* **(engelsk)**. Emmis Communications. s. 214.
7. ↑  Saperstein, Pat; Saperstein, Pat (10. november 2017). «John Hillerman, Emmy-Winning ‘Magnum, P.I.’ Actor, Dies at 84». *Variety* **(engelsk)**. Besøkt 30. juli 2022.
8. ↑  «The Victoria Advocate - Google Nyheter-arkivsøk». *news.google.com*. Besøkt 30. juli 2022.
9. ↑  «John Hillerman - awards». *IMDb*. Besøkt 30. juli 2022.

Eksterne lenker
---------------

* (en) John Hillerman – kategori av bilder, video eller lyd på Commons Rediger på Wikidata
* (en) John Hillerman på Internet Movie Database Rediger på Wikidata

* (sv) John Hillerman i Svensk Filmdatabas Rediger på Wikidata

* (da) John Hillerman på Filmdatabasen Rediger på Wikidata

* (da) John Hillerman på Scope Rediger på Wikidata

* (fr) John Hillerman på Allociné Rediger på Wikidata

* (en) John Hillerman på AllMovie Rediger på Wikidata

* (en) John Hillerman hos Turner Classic Movies Rediger på Wikidata

* (en) John Hillerman hos Rotten Tomatoes Rediger på Wikidata

* (en) John Hillerman hos The Movie Database Rediger på Wikidata

* (en) John Hillerman hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** Discogs
 |